Anton Fredrik Klaveness (1903–1981)

Anton Fredrik Klaveness (1903–1981) var en norsk skipsreder.Klaveness, Anton Fredrik i Hvem er Hvem, 1948.

Han var sønn av skipsreder Anton Fredrik Klaveness (1874–1958) og Therese Grøn (1875–1948).  Farfaren Anton Fredrik Klaveness (1839–1904) grunnla familiebedriften, rederiet Klaveness, men døde året efter Anton Fredrik ble født.  Efter Oslo handelsgymnasium og studier i utlandet,Anton Fr. Klaveness 60 år i dag i Aftenposten den 8. november 1963. arbeidet Anton Fredrik Klaveness fra 1923 i familiebedriften og var fra 1934 med i rederiets ledelse. Fra 1947 var han styreformann i rederiet og hadde også styreverv i Norges rederiforbund  og Skibsfartens Arbeidsgiverforening.

Han var med i styrelsen for forsikringsselskapet Vega, Shell, O. Thoresen shipping, Sydvaranger, Andresens bank, Veritas, Framnæs Mek. Verksted og Schous bryggeri. Fra 1935 til 1937 var han medlem av herredsstyret i Bærum.

Klaveness deltok som rytter under Sommer-OL 1928 i Amsterdam.  Han var også formann i Norsk Jockeyklubb. Ellers var han ivrig seiler og skiløper.  Sammen med broren Dag etablerte han Anton og Therese Klaveness reise- og studiestipendium med navn etter deres foreldre.

Anton Fredrik Klaveness giftet seg i 1923 med Lucy Egeberg (1907–1992) av  Egeberg (slekt fra Sjælland).  I 1938 giftet han seg med Brita Zahle (1912–1974) som var datter av den danske minister/ambassadør i Berlin.

Anton Fredrik Klaveness var ridder av 1. klasse av St. Olavs Orden (1961), den svenske Vasaordenen og den nederlandske Oranje-Nassau-ordenen.

 Meritter 
 Norge under Sommer-OL 1928: 32.-plass i sprangridning individuelt og 11.-plass i lagkonkurransen
 Referanser 

 Eksterne lenker 


Kategori:Norske skipsredere
Kategori:Norske styregrossister
Kategori:Norske ryttere
Kategori:Ryttere under Sommer-OL 1928
Kategori:Deltakere for Norge under Sommer-OL 1928
Kategori:Riddere av 1. klasse av St. Olavs Orden
Kategori:Vasaordenen
Kategori:Oranje-Nassau-ordenen
Kategori:Personer fra Sandefjord kommune
Kategori:Lokalpolitikere i Bærum
Kategori:Artikler i sjøfart-prosjektet
Kategori:Alumni fra OHG